15.11.2020

**סיכום פורום אורבני 28.10 ו4.11**

**תכנוני**

1. **תוכנית 0285411 –** הר חומה מתחם מערבי – הוצגו במסגרת הישיבה סיכום של המסמך החלטות אשר התקבל ב22.9 בנושא תוכנית 0285411 בהמשך לחוות דעת שהוגשה לוועדה המחוזית בנושא . מתכננת הרובע ציינה כי יש לקיים מעכב רציף אודות התוכנית בכל השלבים השונים משלב ההפקדה ועד למתן תוקף על מנת להימנע מהפתעות.
2. **עמק הצבאים הדרומי –** הוצג בקצרה מתווה להמשך עבודה בנוגע לעמק הצבאים הדרומי ולו"ז מחייב לקראת סדנא לתכנון קהילתי של שטחי העמק והגבעה בדומה למה שנעשה במסגרת פארק המסילה ופארק זמרי. חברי הוועדה ביקשו מן המתכנן האורבני הקהילתי לערוך מפגש עם האקולוגית העירונית על מנת להגדיר את גבולות הגזרה האזור אותו אנחנו מעוניינים לפתח. מתכננת הרובע ציינה כי מבחינת העירייה השטח המוגדר בתור הר חומה הוא השטח מדרום כביש וכי יש צורך לסמן רק בקווים כללים את הגבולות של המתחם אותו אנחנו רוצים לפתח. כמו כן היא ציינה כי נוכח הסדר גודל של הפארק (התואם פארק מטרופוליני) ראוי לכנות אותו על שם הנחל העובר בו והוא נחל דרגה.
3. **הרחבה שלב ג - החורשה -** בכל הנוגע לחורשה בשלב ג הפורום עודכן לגבי הפעולות הקהילתיות המתוכננות להתקיים בחורשה ובנוגע לצעדים השונים המתוכננים במאבק. כמו כן הוועדה עודכנה כי נוכח העובדה כי התוכנית עדיין נמצאת בשלבים ראשוניים הוחלט כי התוכנית עדיין לא תוצג לציבור. מתכננת הרובע ציינה את ההסתייגות של העירייה מן התוכנית נוכח העובדה כי השטח כבר הוגדר בתור שטח לפיתוח נופי.
4. **פארק 850 –** הוצג סיכום של השינויים שהתקבלו במסגרת התוכנית בעכבות השיתוף ציבור , כלל התוכנית עתידה לצאת לביצוע לפני סוף השנה.

**תחבורתי**

1. **תוכנית אב לתחבורה – מפגש תושבים ועדכון –** הוצגה התקדמות העבודה מאז הפגישה עם תוכנית אב לתחבורה בדצמבר, כמו כן צויין כי התוכנית אב מעוניינים לערוך הצגה של התחנה מול התושבים בחודש הקרוב. בהקשר זה הודגש על ידי מתכננת הרובע כי יש לפרסם את האירוע בהתאם למעמד.

1. **הר חומה בשביל אופניים –** בהמשך לישיבה שנעשתה עם תוכנית אב לתחבורה והביקורת בנושא הקישוריות של שבילי האופניים הפורום עודכן לגבי המשך העבודה בנושא ואודות שיתוף הפעולה עם אופניים בשביל ירושלים בנושא הזה.
2. **חניות אופניים** - הפורום עודכן לגבי המיקומים של חניות האופניים שהוגשו למנהלת הרובע.
3. **חניונים - שלב ג** – הפורום עודכן לגבי ההקמה של התוספות של חניות בשני המיקומים לאורך דרך שלב ג
4. **חניות משאיות ואוטובוסים** – הוצגה לפורום הרעיון של יצירת חניות לאוטובוסים ולמשאיות במתחם שכיום נבנה בשלב ג, כעיקרון הפורום לא הגיע להסכמה להצעה זו ולעדיפות שלה ביחס למצב הקיים.
5. **חניות אליהו קורן** -במקטע הצפוני הגיעו להסכמה עם אגף חנייה לגבי תוספת של מספר חניות בניצב.
6. **ארכיאולוגיה בהר חומה** – חברי הפורום עודכנו לגבי המצב הקיים ולגבי המבוי הסתום הנוכחי, סוכם בעכבות הבנה כי העירייה עצמה נמצאת בסכסוך עם הכנסייה כי המתכנן האורבני ינסה לגבש פנייה באמצעים עוקפים .

תפעולי

1. **מגרסה ניידת** – הוצג הסיכום אליו הגענו עם הקבלן לגבי שעות פעילות והפעלה של המגרסה הניידת במטרה לצמצם את הפגיעה הכוללת בתושבים ברחוב.
2. **אריה בינה 11** – אין כל התנגדות מצד הוועדה להצבת עמודונים במיקום בנ"ל
3. **ספסלים** – הספסל באליהו קורן הועבר למיקום אחר בתיאום עם רונן יו"ר הוועדה, בכל הנוגע לספסלים בשלמה באום אין כל התנגדות מצד הוועדה
4. **שילוט גן אלרגני –** נכון להיום השילוט בגן האלרגני טרם חזר לגן
5. **דרכים עוקפות -** סוכם כי לאחר הניסיון שלנו עם מנהלת הרובע הנוכחי אנחנו נתרכז בלייצר דרכים עוקפות בתחום התפעולי.

נושאים נוספים

1. **חניון שלב ג** – נערך דיון קולני בנוגע לכניסה של האוטובוסים אל החניון בשלב ג והבעיות הרבות המלוות חניון אוטובוסים זה. המתכנן האורבני הקהילתי יקח על עצמו לבחון את הנושא לעומק לקראת הפגישה הבאה.